*Projekts*

LATVIJAS REPUBLIKAS MINISTRU KABINETS

2017. gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_§)

**Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”**

Izdoti saskaņā ar

Vispārējās izglītības likuma

4. panta 3.1 un 3.2 punktu

1. Izdarīt Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (Latvijas Vēstnesis, 2016, 140. nr.) šādus grozījumus:

1.1. izteikt 2.3., 2.4. un 2.5. apakšpunktu šādā redakcijā:

“2.3. pašvaldības līdz kārtējā gada 15. septembrim sagatavo pārskatu par mērķdotācijas izlietojumu par periodu no kārtējā gada 1. janvāra līdz 31.  augustam un līdz nākamā gada 15. janvārim – par periodu no iepriekšējā gada 1. septembra līdz iepriekšējā gada 31. decembrim atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai ([1.  pielikums](http://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu#piel1)) un ievada pārskata datus Valsts kases informācijas sistēmā “Ministriju, centrālo valsts iestāžu un pašvaldību budžeta pārskatu informācijas sistēma”. Apstiprinot pārskatu, pašvaldības vadītājs vai viņa pilnvarotā persona apliecina, ka mērķdotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām;

2.4. valsts augstskolu vispārējās vidējās izglītības iestādes līdz kārtējā gada 15.  septembrim sagatavo pārskatu par mērķdotācijas izlietojumu par periodu no kārtējā gada 1. janvāra līdz 31. augustam un līdz nākamā gada 15. janvārim – par periodu no iepriekšējā gada 1. septembra līdz iepriekšējā gada 31. decembrim atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai ([2. pielikums](http://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu#piel1)) un ievada pārskata datus Valsts kases informācijas sistēmā “Ministriju, centrālo valsts iestāžu un pašvaldību budžeta pārskatu informācijas sistēma”. Apstiprinot pārskatu, izglītības iestādes dibinātājs vai viņa pilnvarotā persona apliecina, ka mērķdotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām;

2.5. izglītības iestādes vai to dibinātāji valsts budžeta mērķdotācijas saņemšanai un izdevumu veikšanai atver jaunu vai norāda esošu kontu Valsts kasē un norēķinus par saņemto mērķdotāciju pedagogiem veic tikai no Valsts kases konta.”;

1.2. izteikt 6.2. apakšpunktu šādā redakcijā:

“6.2. 1.–6. klases skolēnu skaitam – koeficientu 1, bet, ja skolēnu skaits sākumskolā ir 70 skolēnu vai mazāk, – koeficientu 1,25. Izglītības iestāde, kas, pamatojoties uz starptautisku līgumu, īsteno vispārējās izglītības programmu, 1.-6.klases skolēnu skaitam piemēro koeficientu 1,3;”;

1.3. izteikt 8. punkta ievaddaļu šādā redakcijā:

“8. Ministrija aprēķina mērķdotāciju pedagogu darba samaksai periodam no kārtējā gada 1. septembra līdz nākamā gada 31. augustam, pamatojoties uz šo noteikumu 4. un 5. punktā minēto informāciju par bērnu un skolēnu skaitu attiecīgā gada 1. septembrī, ievērojot:”;

1.4. papildināt 8.1. apakšpunktu, aiz vārda “likmi” ar vārdiem un skaitli “atbilstoši šo noteikumu 9. punktā noteiktajam”;

1.5. izteikt 8.3. apakšpunktu šādā redakcijā:

“8.3. papildu finansējumu (izņemot pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai) ne mazāk kā 13,5 % apmērā no mācību stundu plāna īstenošanai aprēķinātās mērķdotācijas – samaksai par pedagogu papildu pienākumiem, pedagogu mēneša darba algas likmes palielināšanai, kā arī samaksai par pedagogu profesionālās darbības kvalitātes pakāpēm;”;

1.6. papildināt noteikumus ar 8.3.1 apakšpunktu:

“8.3.1 papildu finansējumu līdz trīs procentu apmērā no šo noteikumu 8.1. un 8.2. apakšpunktā aprēķinātās mērķdotācijas pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai par pedagogu profesionālās darbības kvalitātes pakāpēm;”;

1.7. izteikt 8.4. apakšpunktu šādā redakcijā:

“8.4. papildu finansējumu izglītības iestādes vadītāja, viņa vietnieku un atbalsta personāla (bibliotekārs, logopēds, psihologs, speciālais pedagogs, pedagogs karjeras konsultants, pedagoga palīgs) darba samaksai (izņemot pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai) 20,43% apmērā no aprēķinātās šo noteikumu 8.1. un 8.2. apakšpunktā minētās mērķdotācijas;”;

1.8. svītrot 10. un 11. punktu;

1.9. papildināt 12. punktu aiz vārdiem “noteiktajām normām” ar vārdiem un skaitli “sistēmā ievadot informāciju par piešķirtās mērķdotācijas apjomu katrā izglītības iestādē, ievērojot šo noteikumu 9. punktā noteikto normētā skolēnu (bērnu) skaita attiecību pret vienu pedagoga mēneša darba likmi.”;

1.10. papildināt noteikumus ar 12.1 un 12.2 punktu šādā redakcijā:

“12.1 Novadu un republikas pilsētu pašvaldību izglītības iestāžu kopējais pedagogu tarifikācijās uz kārtējā gada 1.septembri neatspoguļotais finansējums nepārsniedz divus procentus no pašvaldībai piešķirtās mēneša mērķdotācijas.

12.2 Ministrija līdz kārtējā gada 1.novembrim ministrijas tīmekļa vietnē publisko informāciju par vienam mēnesim aprēķināto valsts mērķdotācijas apmēru katrai izglītības iestādei un pašvaldībai.”;

1.11. izteikt 13.punktu šādā redakcijā:

“13. Iestādes vadītāja un viņa vietnieku darba samaksas finansēšanai izlieto ne vairāk kā 15 % no šo noteikumu 8.1. un 8.2. apakšpunktā minētās mērķdotācijas.”;

1.12. svītrot 14. punktu;

1.13. papildināt noteikumus ar 17.1 punktu šādā redakcijā:

“17.1 Ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz viena procenta apmēru no pašvaldībai piešķirtās mērķdotācijas iepriekšējā budžeta gadā, ministrija samazina mērķdotāciju pārsniegtās summas apmērā laika periodam no kārtējā budžeta gada 1.septembra līdz 31.decembrim.”;

1.14. papildināt noteikumus ar 23.1, 23.2 un 23.3 punktu šādā redakcijā:

“23.1 Ministrija aprēķina un sadala pašvaldībām un valsts augstskolām finansējumu atbilstoši pedagogu darba samaksas noteikumiem noteiktajām piemaksām par kvalitātes pakāpēm līdz kvalitātes pakāpes apliecinošā dokumenta derīguma termiņa beigām pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, ņemot vērā:

23.1 1. informāciju par kvalitātes pakāpes ieguvušo pedagogu likmju skaitu attiecīgā gada 1.septembrī, ko pašvaldības un valsts augstskolas līdz attiecīgā gada 5.septembrim ievada un apstiprina sistēmā;

23.1 2. pedagogu darba samaksas noteikumos noteikto piemaksas apmēru;

23.1 3. valsts sociālās apdrošināšanas obligātās iemaksas.

23.2 Ministrija aprēķina un sadala pašvaldībām un valsts augstskolām mērķdotāciju atbilstoši pedagogu darba samaksas noteikumiem noteiktajām piemaksām par kvalitātes pakāpēm pedagogiem, kuriem 3., 4. un 5. kvalitātes pakāpi apliecinoša dokumenta derīguma termiņš beidzas 2017. gada 31. augustā, līdz 2018. gada 31. augustam, atbilstoši šo noteikumu 23.1 punktā noteiktajam.

23.3 Šo noteikumu 8.3.1 apakšpunkts un 12.2 punkts stājas spēkā 2018.gada 1.septembrī.”;

1.15. izteikt 1. pielikumu jaunā redakcijā (1. pielikums);

1.16. izteikt 2.pielikumu jaunā redakcijā (2. pielikums).

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

19.05.2017.

984

A.Trokša 67047858

alise.troksa@izm.gov.lv